ÚRAD VLÁDY SLOVENSKEJ REPUBLIKY
      sekcia vládnej legislatívy	      
                                                                                  	Na rokovanie vlády SR
							          	dňa 17. mája 2006
							          	k materiálu č. 8742/2006
					 bodu č.	 7	

STANOVISKO

k návrhu nariadenia vlády Slovenskej republiky, ktorým sa ustanovujú podrobnosti o požiadavkách na zabezpečenie radiačnej ochrany pri preprave rádioaktívnych žiaričov a rádioaktívnych látok

I.

Predkladaný návrh nariadenia vlády Slovenskej republiky, ktorým sa ustanovujú podrobnosti o požiadavkách na zabezpečenie radiačnej ochrany pri preprave rádioaktívnych žiaričov a rádioaktívnych látok je návrhom vykonávacieho právneho predpisu k zákonu č. 126/2006 Z.z. a má  nadobudnúť účinnosť súbežne s týmto zákonom. Podľa predkladacej správy nezakladá zvýšené nároky na štátny rozpočet, rozpočty obcí alebo rozpočty vyšších územných celkov a nebude mať vplyv ekonomický, environmentálny a ani vplyv na zamestnanosť a podnikateľské prostredie. Návrh nariadenia vlády je v súlade s Ústavou Slovenskej republiky, so zákonmi ako aj s medzinárodnými zmluvami a inými dokumentmi, ktorými je Slovenská republika viazaná.
Predkladateľom návrhu zákona je minister zdravotníctva Slovenskej republiky Rudolf Zajac. 
Materiál sa na rokovanie Legislatívnej rady vlády Slovenskej republiky predkladá bez rozporov.
      II.

Predkladaný návrh nariadenia vlády bol prerokovaný na zasadnutí Legislatívnej rady vlády Slovenskej republiky dňa 25. apríla 2006. Legislatívna rada vlády SR po prerokovaní návrhu nariadenia vlády uložila predkladateľovi zapracovať pripomienky prijaté na jej rokovaní a návrh v novom znení v prípade zapracovania všetkých pripomienok odporučila vláde schváliť. 
                                                            III.

Sekcia vládnej legislatívy Úradu vlády Slovenskej republiky konštatuje, že pripomienky Legislatívnej rady vlády SR  predkladateľ zapracoval ( 13 pripomienok). 
Sekcia vládnej legislatívy Úradu vlády Slovenskej republiky odporúča vláde Slovenskej republiky predložený návrh nariadenia vlády schváliť, avšak len za predpokladu, že bude zapracovaná nasledovná pripomienka:  

V poznámkach pod čiarou v odkazoch 1) a 5) je uvedené nariadenie Rady (Euratom) č. 1493/93. Publikačný zdroj v zátvorke v oboch poznámkach "(Ú.v. ES L 148, 19.06.1993)" je potrebné opraviť na citáciu mimoriadneho vestníka : "(Mimoriadne vydanie Ú. v. EÚ, 12/zv. 1.)"

V Bratislave dňa  12. mája 2006.
Vypracoval: 	Andrej Pitoňák         	
								  Štefan Grman
								generálny riaditeľ
							       sekcie vládnej legislatívy